ГОДИШЕН ОТЧЕТ НА ИНСТИТУТА ЗА ДЪРЖАВАТА И ПРАВОТО КЪМ БЪЛГАРСКАТА АКАДЕМИЯ НА НАУКИТЕ
ЗА 2024 Г.

Съгласно писмо 72-00-104/20.11.2024 г.

1. ПРОБЛЕМАТИКА НА ЗВЕНОТО
1.1. Изпълнение на целите, оценка и анализ на постигнатите резултати
Преглед на изпълнението на целите (стратегически и оперативни), оценка и анализ на постигнатите резултати и на перспективите на Института за държавата и правото (ИДП) в съответствие с неговата мисия и приоритети, съобразени с утвърдените научни тематики.
От основаването на ИДП мисията на института е свързана с усъвършенстването на националното законодателство, подпомагане дейността на правоприлагащите и правозащитните органи, предоставяне на подходяща база от изследвания и експертни знания, които да се ползват в обучението на бъдещите юристи, както и с повишаване на правната култура на гражданите.
През 2024 г. дейността на ИДП се осъществи съответно в четирите му основни настоящи приоритета:
1) подпомагане на законотворческата функция на държавата, на правоприлагането, дейността на правораздавателните и административните органи;
2) изследвания в областта на хармонизирането на българското законодателство с правото на ЕС, в международното публично, частно право и международните отношения;
3) изследвания, посветени на фундаментални и практически проблеми на правната система.
4) работа за повишаване на правното съзнание и правна култура на българските граждани.
Резултатите от дейността на ИДП бяха представени по подобаващ и адекватен начин в реномирани издания, престижни научни конференции и др. изяви.
Работата по тези направления се осъществи в колективни и самостоятелни проекти. Тази дейност е разгледана детайлно в съответните части на отчета относно постиженията на отделните учени.
През 2024 г. научната дейност на института продължи да се развива в обичайните се форми. 
В обобщение през 2024 г. обемът на научната продукция на учените от Института възлиза на 143 публикации (с 20 по-малко от 2023 г.). От тях 104 са публикувани, а 39 са приети за печат. Забелязва се ръст на публикациите в сътрудничество с чуждестранен автор – отчетени са 6 такива публикации (за сравнение през 2023 г. има само една такава публикация). Публикациите на чужд език са 14 излезли от печат и 1 приета за печат (през 2023 г. публикациите на чужд език са 8). Забелязва се устойчив тренд за повишаване на активността на учените от звеното, които публикуват в съавторство с чужди автори и на чужд език.
През отчетната година е публикуван един учебник в съавторство и едно учебно помагало на автор от звеното. 
Шестима учени от звеното имат 5 научни публикации в реферирани и индексирани издания, от които 4 в ERIH+ и 1 учен – в SJR (Scopus), непопадащ в Q категория (неотнесени към квартил), с импакт ранг, която е в съавторство с външен на звеното автор. Следва да се отчете устойчивия тренд (през 2023 г. тези публикации са 6) в активността на учените от Института за търсене на реализация на научната им продукция в реферирани и индексирани издания, въпреки че в научно направление „Право“ възможностите за публикуване в такива издания е все още твърде силно ограничена. 
25 са публикациите в национални академични издания, 2 са тези в международни академични издания и 1 в международно неакадемично издание. Повишава се броя на публикациите, отразени в профилирани бази данни - 43, най-често в CEEOL (Central and Eastern European Online Library). Трайна и позитивна е тенденцията към увеличаване на активността на учените за публикуване в профилирани бази данни.
Трима учени от ИДП са публикували 22 научно-популярни произведения, от които 18 са на един автор, една от които е научно-популярна книга и 21 са научно-популярни статии. Наблюдава се увеличаване на интереса на учените от работата и реализирането на научно-популярна продукция със съществена практическа приложимост.
Подробни справки за публикациите са приложени към доклада.  
Обобщеният анализ на публикационната активност на учените от звеното показва намаляване на общия обем на научната продукция спрямо предходната година, но запазване на средното ниво на публикационната активност от други предходни години. Същевременно се наблюдават трайни нагласи на учените за работа с чужди автори и за публикуване на чужд език и в международни издания, както и засилен стремеж към реализация на научната им продукция в реферирани и индексирани издания и в профилирани бази данни.
Забелязани са 197 цитиращи източника (при 267 през 2023 г., 200 през 2022 г., 483 през 2021 г., 229 през 2020 г. и 211 през 2019 г.) на 146 цитирани публикации (при 170 през 2023 г., 137 през 2022, 256 през 2021 г., 133 през 2020 г. и 153 през 2019 г.) на 15 учени. 39 са цитиращите източници – дисертации, в които се откриват 32 цитирани публикации на 4-ма автора от звеното. След големия ръст през 2021 г. и връщането през 2022 г. на този индикатор (цитати) в обичайните му граници, през 2024 г. се наблюдава запазване на осреднените стойности на цитиранията спрямо предходните години, което показва устойчивост на разглеждания показател. Всичките цитирания са в научни издания, като едно от цитиранията е в индексирана публикация (WoS или Scopus), а 6 от цитиращите източници са публикувани в международни издания.
Изнесени са 91 доклада (при 71 доклада през 2023 г.) от 39 учени и докторанти на 39 научни форуми (при 25 форума през 2023 г.), включително и в чужбина. По отношение на този показател се наблюдава повишаване на активността, като се бележи положителен ръст спрямо предходните години, включително по отношение на участията в международни форуми. Продължава да се подобрява видимостта на учените от ИДП на международни научни форуми – през 2024 г. 17 автора от звеното (12 – през 2023 г.) са представили общо 22 доклада (15 през 2023 г.) на 17 международни научни форуми (9 през 2023 г.), от които 6 са форумите в чужбина (2 в Берлин, Германия; 3 в Пекин, Китай; 1 в Охрид, Република Северна Македония), на 4 от които са изнесени 4 пленарни доклада от 2 автора от звеното (през 2023 г. показателят е съответно 2 форума с 2 изнесени на тях пленарни доклада). Наблюдава се положителен ръст при повишаването на научната видимост на учените от института на международни научни прояви.
През 2024 г. ИДП организира 4 научни и научно-практични форума, от които два международни, както следва: 
· Международно събитие: Онлайн кръгла маса на 18.12.2024 г. на тема „Международноправни и национални механизми за защита правата на детето“, по повод 35-та годишнина от приемането на Конвенцията за правата на детето, съвместно с Кръжока по „Международноправни науки“ на ЮФ на Пловдивския университет „Паисий Хилендарски“. В събитието участие взе г-жа Софи Киладзе – Заместник-председател на Комитета  по правата на детето, и д-р Олексей Яхно, Институт за изследване на последиците от войната „Лудвиг Болцман“, Грац, Австрия;
· Международно събитие: Среща-дискусия на 16.09.2024 г. с Върховния административен съд и други инстанции на административните съдилища на Федерална република Германия. Представителната делегация включваше 20 съдии и беше ръководена от д-р Нина Шмиц. Срещата-дискусия беше по инициатива на германската страна и се проведе в зала „Иван Евстратиев Гешов“ в Администрацията на БАН. Проф. д-р Ирена Илиева – директор на ИДП, представи историята, дейността и постиженията на Института, след което в колегиална и интензивна дискусия на нашите гости беше представена експертната дейност в подпомагане на държавните институции и висши съдилища, актуални въпроси на административното правосъдие, конституционната и съдебна реформа и др. в България;
· Кръгла маса на тема „Справедливостта – теория и емпирика“ на 18.03.2024 г. Форумът беше посветен на Световния ден на социалната справедливост - 20 февруари. Институтът за държавата и правото представи колективна монография на тема „Справедливостта – теория и емпирика“. Във втората част учените представиха научни доклади и научни съобщения. Събитието бе уважено от научния рецензент на монографията проф. д-р Янаки Стоилов, конституционен съдия и от Председателя на Комисията по конституционни въпроси г-жа Надежда Йорданова;
· 14-тата национална конференция на докторантите, постдокторантите и младите учени в областта на правните науки на 7-9.06.2024 г. Събитието бе проведено присъствено и то събра значителен брой участници. В конференцията участваха и млади учени и постдокторанти, като така се продължи установената през 2020 г. практика за разширяване на обхвата на участниците.
В рамките на посещението на председателя на Европейската комисия срещу расизма и нетолерантността на Съвета на Европа проф. Бертил Котие в България на 9 октомври 2024 г. се проведе среща-дискусия с  него. Проф. д-р Ирена Илиева – директор на ИДП представи пред госта мисията, целите и дейността на института. Проф. Б. Котие прояви голям интерес към научните изследвания на учените, включително към обучението на докторантите. Той разказа за работата на Европейската комисия срещу расизма и нетолерантността.
Следва да се добави, че дейността по подпомагане на органите от законодателната, изпълнителната и съдебната власт е традиционна за ИДП. Тя се изразява в предоставянето на експертни становища и анализи за различни държавни органи, както и в участие на учени от института в експертни и консултативни съвети, комисии и работни групи към министерства и ведомства.
Тази дейност спада към визитната картичка на института. Това са дейностите от общонационално значение и най-вече експертната дейност: концепции, програми, становища и консултации за усъвършенстване на българското законодателство. През 2024 г.  експертите от звеното са дали следните становища, експертизи и консултации в помощ на институции и органи на управление: 11 становища от 6 автори от звеното; 6 експертизи от 3 автори от звеното; 3 консултации от 3 автори от звеното; 1 документ със стратегическо значение от 1 автор от звеното. За нуждите на изпълнителната, законодателната, съдебната и местната власт са представени 13 консултации, становища и експертизи. От всички консултации, становища и експертизи платените са 3, а неплатените 18.  
	Приетият през 2020 г. законодателен инструмент, уреждащ процеса на задължително взимане на становища и експертни мнения от научните звена при дейността на законодателните и изпълнителните органи, какъвто бе предвиден в Националната стратегия за развитие на научните изследвания в Република България 2017-2030, все още не се прилагаше достатъчно интензивно. Това се дължеше до голяма степен на поемането на управлението от служебен кабинет и неколкократната смяна на законодателната власт. Самият нормативен акт за приемането на този законодателен инструмент (Постановление № 3 на МС от 10.01.2020 г. за създаване и функциониране на Механизъм за възлагането и изпълнението на научни консултации от Българската академия на науките (Oбн., ДВ, бр. 5 от 17.01.2020 г.)) беше ревизиран в началото на 2021 г. 
	През 2024 г. е представено едно становище по конституционно дело пред Конституционния съд на Република България и общо 4 становища, от които 3 пред Върховния касационен съд и едно на Върховен административен съд . Предоставени са 6 експертни становища пред Министерския съвет, 2 - пред Министерството на образованието и науката и 2 - пред Министерство на правосъдието.
Продължава сътрудничеството със създадената от Омбудсмана на Република България балканска мрежа на омбудсманите.
Както е посочено в Националната стратегия за развитие на научните изследвания в Република България 2017-2030, освен липсата на стабилна и последователна политическа ангажираност за развитие на науката и липсата на адекватно финансиране и научна инфраструктура, в хуманитарните и обществените научни направления съществуват звена с тематики, които са строго национални. Те трудно намират международна изява, вкл. и възможност за международно финансиране, но тяхното развитие е безценно при отговаряне на потребностите на обществото и държавата, когато те са национално обусловени. По този начин тези звена също така укрепват устоите на националната образователна система и помагат за запазването на националната култура.
Без съмнение, тематиката на ИДП попада в тази графа. Затова, независимо от горните пречки, учените в ИДП положиха всички усилия, за да предоставят адекватни и актуални научни изследвания и да разпространят получените резултати.
През предходната година за първи път в историята на ИДП учен от Института регистрира полезен модел „Устройство за мониторинг на износването на кръглозвенна товароносеща верига на електротелфер“, съвместно с учени от Института по механика на БАН в рамките на Клъстер подемна техника, който е действащ и през 2024 г. (патент № 4433 U1/31.02023 г.).
Съвкупният анализ на дейността на ИДП по изпълнението на целите си (стратегически и оперативни) показва, че дейността на звеното през 2024 г. е постигнало значителни резултати в областта на подпомагането на законотворческата функция на държавата, на правоприлагането, дейността на правораздавателните и административните органи; извършени са редица изследвания, посветени на фундаментални и практически проблеми на правната система, както и изследвания в областта на хармонизирането на българското законодателство с правото на ЕС, в международното публично, частно право и международните отношения. Трябва да бъде отбелязана и работата за повишаване на правното съзнание и правна култура на българските граждани, която намира изражение не само в темите на самите научни изследвания, публикуваните учебници, но също така и чрез осъществените инициативи с обществено значение, сред които организираните форуми по въпросите за защита правата на детето и по въпросите за социалната справедливост. 

1.2. Изпълнение на Националната стратегия за развитие на научните изследвания в Република България 2017-2030 – извършени дейности и постигнати резултати по конкретните приоритети.
Приоритетите на ИДП хармонизират с Националната стратегия за развитие на научните изследвания в Р България 2017 – 2030.
В изпълнение на тези цели и съобразено със спецификите на тематиката на ИДП може да се отбележи устойчивият тренд по отношение на броя на публикациите в реферирани и индексирани издания – шестима учени от звеното имат 5 научни публикации в реферирани и индексирани издания, от които 4 в ERIH+ и 1 учен – в SJR (Scopus), непопадащ в Q категория (неотнесени към квартил), с импакт ранг, която е в съавторство с външен на звеното автор. 25 са публикациите в национални академични издания, 2 са тези в международни академични издания и 1 в международно неакадемично издание. Повишава се броя на публикациите, отразени в профилирани бази данни - 43, най-често в CEEOL (Central and Eastern European Online Library). Трайна и позитивна е тенденцията към увеличаване на активността на учените за публикуване в профилирани бази данни.
Също така трябва да се отбележи устойчивостта на резултатите по отношение на общия брой на публикациите и на цитиранията. 
В обобщение през 2024 г. обемът на научната продукция на учените от Института възлиза на 143 публикации (с 20 по-малко от 2023 г.). От тях 104 са публикувани, а 39 са приети за печат. Забелязва се ръст на публикациите в сътрудничество с чуждестранен автор – отчетени са 6 такива публикации (за сравнение през 2023 г. има само една такава публикация). Публикациите на чужд език са 14 излезли от печат и 1 приета за печат (през 2023 г. публикациите на чужд език са 8). Забелязва се устойчив тренд за повишаване на активността на учените от звеното, които публикуват в съавторство с чужди автори и на чужд език.
Забелязани са 197 цитиращи източника (при 267 през 2023 г., 200 през 2022 г., 483 през 2021 г., 229 през 2020 г. и 211 през 2019 г.) на 146 цитирани публикации (при 170 през 2023 г., 137 през 2022, 256 през 2021 г., 133 през 2020 г. и 153 през 2019 г.) на 15 учени. 39 са цитиращите източници – дисертации, в които се откриват 32 цитирани публикации на 4-ма автора от звеното. След големия ръст през 2021 г. и връщането през 2022 г. на този индикатор (цитати) в обичайните му граници, през 2024 г. се наблюдава запазване на осреднените стойности на цитиранията спрямо предходните години, което показва устойчивост на разглеждания показател. Всичките цитирания са в научни издания, като 1 от цитиранията е в индексирана публикация (WoS или Scopus), а 6 от цитиращите източници са публикувани в международни издания.
През 2024 г.  експертите от звеното са дали следните становища, експертизи и консултации в помощ на институции и органи на управление: 11 становища от 6 автори от звеното; 6 експертизи от 3 автори от звеното; 3 консултации от 3 автори от звеното; 1 документ със стратегическо значение от 1 автор от звеното.
За нуждите на изпълнителната, законодателната, съдебната и местната власт са представени 13 консултации, становища и експертизи. От всички консултации, становища и експертизи платените са 3, а неплатените 18.  
През 2024 г. учените активно участваха в конференции в страната и чужбина, поддържаха сътрудничество с научни и образователни институции от Европа и света.
Специфична цел 1: Относно специфичната цел, свързана с осигуряване на висока квалификация и ефективно кариерно развитие на учените, основано на високо ниво на научните изследвания:
През 2024 г. доказателство за високата квалификация и ефективно кариерно развитие на учените от ИДП бяха получените награди и признания, както следва:
1. Гл. ас. д-р Петър Топуров от Секция „Гражданскоправни науки“ на Института за държавата и правото при БАН спечели Награда „Питагор“ за млад учен в областта на социалните и хуманитарните науки.
2. Гл. ас. д-р Петър Топуров от Секция „Гражданскоправни науки“ на Института за държавата и правото при БАН спечели също така и Трета награда за най-добра публикация, от типа Награда за млад учен;
3. Проф. д.ю.н. Иван Русчев е удостоен с приза Гран при за цялостен принос към правосъдието.
Израз на реализирането на тази специфична цел е и личното членство на учените от звеното в научни организации – отчетени са 37 членства на 19 учени от звеното в общо 17 научни организации, от които 6 в чужбина. 
Същевременно следва да се отчете, че 19 учени от звеното имат лично участие в 28 външни проекта, което съставлява свидетелство за високата квалификация и ефективното кариерно развитие на учените, основано на високо ниво на научната им продукция.
За съжаление не бяха осъществени мобилности по програма „Еразъм Плюс“.
Специфична цел 2: Повишаване на жизнения стандарт и на социалния статус на учените и специалистите, заети в научноизследователската дейност, посредством осигуряване на адекватно и съобразено с постигнатите резултати заплащане, както и на добри условия на труд.
През 2024 г. заплащането на академичния състав в ИДП беше увеличено, едновременно с това във висшите училища, за което основна заслуга има ръководството на  БАН. Заплащането на административно-технически и помощен персонал в ИДП беше увеличено със задна дата, считано от 1 януари 2024 г., което гарантира стабилност при администрирането на института.
И през 2024 г. в ИДП допълнителните възнаграждения за образователната и научна степен „доктор“ и за научната степен „доктор на науките“ се заплащаха на нива над препоръчителните средни за Академията. През въз основа на приетата от Научния съвет през 2020 г. методика за разпределение на средствата по Компонент 2 в ИДП съобразно постигнати резултати в научно-изследователската работа се разпределиха суми на учените.
Продължи работата по подобряване на материално-техническата база на института. Обновена  е материално-техническата база с компютри и е гарантиран бърз интернет във всички помещения, ползвани от ИДП. Закупена е програма SPSS за обработка на статистическа и социологическа информация.
Осигурен е абонамент на правно-информационна система „Апис” – декстоп версия, и общо 15 броя места за отдалечен достъп (по 3 работни места за всяка секция).
Специфична цел 3: Повишаване на учените до характерни за ЕС нива и балансираното им разпределение по възраст, пол, научни области и региони.
	През 2022 г. съставът на ИДП беше съществено подмладен в резултат на програмата за Млади учени и постдокторанти на МОН и Програмата за млади учени на БАН.
През 2024 г. е проведен един конкурс за заемане на академична длъжност „доцент“ по ЗРАСРБ и е призната една академична длъжност „доцент“ по реда на чл. 70а, ал. 1, т. 4 от Правилника за условията и реда за придобиване на научни степени и за заемане на академични длъжности в Института за държавата и правото при Българска академия на науките, и двете за нуждите на Секция „Международноправни науки“. Проведени са два конкурса за заемане на академични длъжности „главен асистент“ - 1 по Гражданско и семейно право и 1 по Стопанско/търговско право за нуждите на секция „Гражданскоправни науки“. Обявен е и един конкурс за заемане на академична длъжност „Главен асистент“ по Наказателно право за нуждите на Секция „Наказателноправни науки“. 
  На 8-ма докторанти бе присъдена образователната и научна степен „доктор“ от научни журита на ИДП след успешни публични защити на дисертации.
Следва да се отбележи константната политика на ръководството на ИДП, на асистентите в Института, които успешно са защитили дисертационен труд, да се обявява конкурс за  „главен асистент“, за да продължат академичната си кариера.
3.2. Инфраструктура и Специфичната цел на Националната стратегия за развитие на научните изследвания в Р България 2017 – 2030  - не са релевантни за дейността на ИДП.
3.3. Баланс в научните изследвания цели осигуряване на баланс между фундаментални и приложни изследвания, както и подкрепяне на приоритетни области.
В ИДП научните изследвания са балансирани, като освен фундаментални, се провеждат и редица изследвания с приложен характер в приоритетни области. 
Същевременно анализът на публикационната дейност на учените от ИДП показва наличието на публикации с ясно изразен приложен характер – например някои публикации в областта на трудовото, търговското, данъчното право и други. 
В ИДП продължава да функционира създадения с решение на Научния съвет от 25.11.2020 г. Център за по-добро регулиране, с ръководител проф. д-р Ирена Илиева, както и Центъра за съвременни китайски изследвания. 

1.3. Полза/ефект за обществото  от извършваните дейности.
Всички описани по-горе дейности пряко или косвено ползват българското общество. Научните фундаментални и приложни изследвания са солидна основа за подпомагане на законотворчеството и правоприлагането в България, обучението на студенти по право и практикуващи юристи. Развитието на правната доктрина е от полза за цялото българско общество.
Научните изследвания и експертни становища подпомагат държавната администрация и „вземащите решения“ и по този начин насърчават „доброто управление“ в България. Учените от ИДП активно участват в обучението и подготовка на висококвалифицирани кадри: във висшите училища, но също и на съдии, адвокати, прокурори и други правоприлагащи органи. 
Поддържа се добра видимост на тези дейности на ИДП сред обществото- проведени са 36 лекции и други обществени изяви (при 30 такива през 2023 г.). 
Дейностите в изпълнение на приоритета относно повишаване на правната култура на гражданите се изразиха в участие на учените в множеството научно-популярни публикации – 22. 
Медийните и обществените изяви на учените от ИДП са 36 на брой (при 30 през 2023 г.). По отношение на медийното присъствие на ИДП следва да се отбележат завишеният брой участия в радио- и телевизионни предавания, както и печатни издания – БНР, БНТ, Нова нюз, Bulgaria On Air, Евронюз България, Скат, както и 24 часа.
Запазва се положителната тенденция за по-добро взаимодействие с бизнеса.

1.4. Взаимоотношения с други институции
ИДП поддържа взаимоотношения с държавни органи от законодателната, изпълнителната и съдебната власт, изразяващи се в предоставянето на експертни становища, мнения и анализи, както и в участие на учени от Института в работни групи, експертни и консултативни съвети, комисии и др. към различни държавни ведомства и институции. Традиционни за Института са добрите взаимоотношения с Върховния касационен съд, Върховния административен съд, Консултативния съвет за методическо ръководство и конституционност на законите при Върховна касационна прокуратура, Министерство на правосъдието, Министерство на вътрешните работи, Министерство на външните работи, Министерството на труда и социалната политика и др.
От 2018 г. ИДП сключи меморандум за сътрудничество с Комисията за противодействие на корупцията и за отнемане на незаконно придобитото имущество (КПКОНПИ) и бяха начертани области от взаимен интерес, в които двете институции да си сътрудничат. През 2024 г. сътрудничеството продължава.
Беше подновен договорът за сътрудничество и с Икономическия университет – Варна, Споразумението с Комисията за защита от дискриминация, Рамковото споразумение с Института по публична администрация, Меморандум за сътрудничество със Сдружението на администрацията в органите на съдебната власт и др. Беше  сключен Договор с Бургаския свободен университет.
Учените от Института преподават в повечето юридически факултети на висшите училища в страната: Софийски университет „Св. Климент Охридски“, Пловдивски университет „Паисий Хилендарски“, Нов Български университет, Академия на МВР, Югозападен университет „Неофит Рилски“, Русенски университет „Ангел Кънчев“, Варненски свободен университет „Черноризец  Храбър“, Университет за национално и световно стопанство и др. С част от тези учебни заведения ИДП има подписани споразумения за съвместна дейност. 
Учените от ИДП са членове на държавни изпитни комисии във висшите училища и членове на научни журита.
Учени в ИДП са осъществили лекционни курсови в НИП.
Предоставени са становища и експертни доклади до КС, ВКС, ВАС, МС, МОН, МП и др. От 2014 г. ИДП е приет за колективен член на Съюза на юристите в България и от 2017 г. - на Съюза на учените в България.

1.5. Общонационални и оперативни дейности, обслужващи държавата
1.5.1. Практически дейности, свързани с работата на национални, представителни и държавни институции, индустрията, енергетиката, околната среда, селското стопанство, национални културни институции и др. (относими към получавана субсидия).
Общонационалните дейности, обслужващи държавата, се изразяват в научноизследователската дейност на ИДП, както и в подготовката на специалисти, които са отразени в съответните части на отчета. Оперативните дейности по обслужване на държавата намират израз в експертната работа на учените от Института в полза на различни държавни органи.
Традиционна за института е в тази връзка експертната дейност в полза на различни държавни институции. В изготвянето на становища активно се включват и младите учени и докторантите от секциите. През 2024 г.  експертите от звеното са дали следните становища, експертизи и консултации в помощ на институции и органи на управление: 12 становища от 6 автори от звеното; 6 експертизи от 3 автори от звеното; 3 консултации от 3 автори от звеното; 1 документ със стратегическо значение от 1 автор от звеното.
За нуждите на изпълнителната, законодателната, съдебната и местната власт са представени 13 консултации, становища и експертизи. От всички консултации, становища и експертизи платените са 3, а неплатените 18.  
През отчетния период учени от института са били членове на експертни и консултативни съвети и работни групи към различни ведомства в системата на изпълнителната и съдебната власт, както и на различни международни органи и организации. Шестнадесет учени от ИДП са участвали в 67 съвети, комисии и други експертни органи на външни за БАН институции (спрямо 62 през 2023 г.), както следва:
Професор д-р Ирена Илиева е член на Европейска комисия срещу расизма и нетолерантността (ECRI) – 2018 – 2026 г., член е ръководния й орган: Бюрото на Европейската комисия срещу расизма и нетолерантността (2022 – 2024 г.), член на Управителния борд на Агенцията за основните права (2020 – 2025 г.) и председател на Budget Committee FRA (2020 – 2022 г., преизбрана  през 2024 г. за двегодишен период),  на Annual Report Editorial Committee FRA (2021 – 2024 г.), член на Междуведомствената работна група за извършване на технически прегледи на КНТП на ОИСР (2023-2025 г.), член е на Обществения съвет към Комисията по въпросите на Европейския съюз, Шенгенското пространство и Еврозоната (2024 г.).
Професор д-р Гергана Маринова е член на Работна група в Министерство на правосъдието (2023-2024 г.)
Професор д-р Ганета Минкова е член на три експертни групи към Националната агенция за оценяване и акредитация, за акредитация в ЮЗУ, УНСС и Русенски университет „Ангел Кънчев“.
Професор д-р Дарина Зиновиева е член на две експертни групи към Националната агенция за оценяване и акредитация, за акредитация на АМВР и на СУ „Климент Охридски“.
Професор д-р Надежда Йонкова е член на Съвет за криминологични изследвания към Министерство на правосъдието, на Обществен съвет към Комисията по конституционни въпроси - 49-то Народно събрание, на Комитета за наблюдение по Програма „Образование“ 2021-2027 г., на Комитета за наблюдение по Програма „Научни изследвания, иновации и дигитализация за интелигентна трансформация“ 2021-2024 г. и на Комитета за наблюдение на програма Interreg VI-D ИПП България-Северна Македония 2021-2027 г., член е на Междуведомствената работна група „Национален списък с показатели за Целите за устойчиво развитие на ООН (от 2023 г.), 
Доцент д-р Андрей Александров е член на Националната агенция за оценяване и акредитация (от 2024 г.)
Доцент д-р Велина Тодорова през 2020 г. бе преизбрана за член на Комитета по правата на детето на ООН, член е на Международното общество по семейно право и на Комисията по Европейско семейно право. 
Доцент д-р Екатерина Салкова е съдия ad hoc е в Европейския съд по правата на човека (от 2010 г.). Председател е на Постоянната комисия по социални и правни науки, сигурност и отбрана към НАОА – до м. септември 2024 г. Участва в Конкурсни комисии за първоначално назначаване на длъжност „младши прокурор“ и на длъжност „младши следовател“ към ВСС. Участва в Работна група към МП за изготвяне на законопроекти във връзка с препоръки на ОИСР (2023-2025 г.) и в Работна група към МП за изготвяне на законопроект във връзка с решения на ЕСПЧ (2023-2025 г.). Ръководител е на Научноизследователски екип към Съвета за криминологични изследвания към МП.
Доцент д-р Тони Димов е правен съветник към Комисията по бюджет и финанси в НС (от 2023 г.), в Комисията по транспорт и съобщения в НС (от 2023 г.), Комисията по труда, социалната и демографската политика (от 2023 г.).
Гл. ас. д-р Атанас Блидов е член на Консултативния съвет към Националната агенция за оценяване и акредитация /НАОА/ – от 2016 г., на Работна група към Министерството на образованието и науката (от 2023 г.) и на Комисия по етика (2024-2025 г.).
Гл. ас. д-р Васил Тодоров е член на БТПП (от 2005 г.), Работна група 4 "Дружествено право" към Съвета по европейски въпроси, Министерство на правосъдието	(от 2008 г.), Работна група 28 "Финансови и бюджетни въпроси", Министерство на финансите (от 2009 г.), Общо събрание на Български институт по стандартизация (от 2010 г.), Национален съвет за тристранно сътрудничество към МС (от 2011 г.), Областен съвет за развитие към област София (от 2011 г.), Консултативен съвет за индустриална стабилност и растеж към министъра на икономиката	(от 2012г.), Обществен съвет към министъра на труда и социалната политика (от 2013 г.), Обществен съвет към областния управител на Софийска област (от 2013 г.), Комитет за наблюдение на ОП Добро управление 2014-2020, Междуведомствена работна група за облекчаване на административния натиск върху бизнеса (от 2017 г.), Подкомитет „Увеличаване на гражданското участие при формиране и контрол на изпълнението на политики” (от 2018 г), Консултативна комисия за равни възможности към Националния съвет за насърчаване на заетостта	(от 2018 г.), Консултативен съвет към министъра на регионалното развитие и благоустройството (от 2018 г.), Консултативен съвет за индустриална стабилност и растеж към министъра на икономиката (от 2021 г.), Делегацията на Р България в Международната конференция на труда, Консултативния съвет към Българската банка за развитие. 
Гл. ас. д-р Георги Бакьов е член на Института по международно право, София (от 2019 г.) и е член на Фондация за върховенство на правото.
Гл. ас. д-р Мария Михайлова е член на Управителния съвет на Националния иновационен фонд, на Инвестиционния комитет към Европейския инвестиционен фонд и Началник на политическия кабинет на министъра на иновациите и растежа. 
Отчетени са 37 членства на 19 учени от звеното в общо 17 научни организации, от които 6 в чужбина.
20 учени от ИДП заемат 62 отговорни длъжности в редакционни колегии и съвети в 35 национални и международни научни издания, от които 11 международни, като двама учени са главни редактори/ председатели на редакционен съвет на 4 издания. По този критерии се наблюдава положителна тенденция към увеличение. 
Десет учени от ИДП заемат 22 отговорни длъжности в 17 редакционни колегии и съвети на издания, включени в световната система за рефериране, индексиране и оценяване. Като и по този показател статистиката бележи повишение спрямо 2023 г.
Единадесет учени от звеното са били редактори на 7 тематични сборника.
Експертната дейност на учените от института се изразява още в изготвянето на рецензии и становища в конкурси за заемане на академичните длъжности „доцент“ и „професор“, както и при защити на докторски дисертации – за ОНС „доктор“ и за научната степен „доктор на науките“. 
Членове на научни журита по процедури за образователно ниво, научни степени и заемане на академични длъжности извън БАН са били 12 учени, които са дали 60  рецензии и становища (спрямо 40 през 2023 г.) в 11 висши училища.
Изготвени са и 17 рецензии на книги, статии и проекти от 5 учени от звеното, от които рецензиите на книги са 7, рецензиите на статии също са 7, рецензиите на проекти са 2 и 1 друга рецензия.

1.5.2. Проекти, свързани с общонационални и оперативни дейности, обслужващи държавата, финансирани от национални институции (без фонд „Научни изследвания“), програми, националната индустрия и пр.  – до ТРИ най-значими проекти (заглавие на проекта, програма, по която се финансира, координатори  постигнати резултати).
· Международно сътрудничество в рамките на междуакадемични договори и споразумения (ЕБР) № АБР: BCECP Bulgaria and China in the Eurasian connectivity projects, период на изпълнение 2021-2024 г., ИДП е съизпълнител заедно с Institute of European studies Chinese Academy of Social Sciences, на стойност 3 911.00 лв.; Проектът беше продължен с 6 месеца през 2024 г.
· РМС № 206/07.04.2022 АБР: - Защитата от домашно насилие, период на изпълнение 2022-2024 г., с изпълнител Петър Топуров, на стойност 6 300.00 лв.
· Национална научна програма „Сигурност и отбрана“, период на изпълнение  2022 - 2025 г.  стойност за БАН за третата година на изпълнение 434 918 лв., от които първи и втори етап за ИДП -  4 534,54 лв. Изпълнители  проф. д-р Ирена Илиева и доц. д-р  Т. Кобуров

2. РЕЗУЛТАТИ ОТ НАУЧНОИЗСЛЕДОВАТЕЛСКАТА ДЕЙНОСТ ПРЕЗ 2024 Г.
2.1.  Най-значимо научно постижение
С решение по т. 5.1. от Протокол № 66 от 23.01.2025 г. Научният съвет на Института за държавата и правото при Българската академия на науките прие за най-значимо научно постижение на ИДП за 2024 г. студията на гл. ас. Огнян Велев „За кодификацията на българското наказателно право“, Научни трудове на Института за държава и правото, т. XXIII, Българска академия на науките, 2024, ISSN: 1314-6459, 155-230.
2.2. Най-значимо научно-приложно постижение
[bookmark: _GoBack]С решение по т. 5.2. от Протокол № 66 от 23.01.2025 г. Научният съвет на Института за държавата и правото при Българската академия на науките прие за най-значимо научно-приложно постижение на ИДП за 2024 г. учебното помагало на доц. д-р Тодор Кобуров „Въведение в дипломатическата кореспонденция”, издателство Парадигма , 2024, ISBN: 978-954-326-550-3.
2. МЕЖДУНАРОДНО СЪТРУДНИЧЕСТВО НА ЗВЕНОТО
През 2024 г. международното сътрудничество се изразяваше в участие на ИДП и на учени от института в международни проекти и програми, в международни конференции и в членство в редакционни колегии на чуждестранни списания (подробни данни са представени в личните отчети и в приложенията към доклада). Същите са посочени на съответните места в частите относно личните отчети и други части на отчета на института. За международното сътрудничество допринасят и членството и ръководството в експертно качество на учени на ИДП в европейски и международни органи.
В периода от 11 до 24 април 2024 г. доц. д-р Мариана Тиен и гл. ас. д-р Георги Бакьов взеха участие в Семинар за правните елити от инициативата „Един пояс, един път“, който се проведе в Университета за международен бизнес и икономика – Пекин (UIBE). Той е сред първата група китайски университети, включени в политиката „Двойна първа класа“ и една от най-търсените институции за висше образование в Китай. Събитието, организирано съвместно с китайското Министерство на търговията, включваше разнообразен панел от лекции, дискусии и срещи, насочени към разширяване на разбирането за китайската правна, външнополитическа, икономическа и социална система, глобалното регулиране на търговията и инвестициите, напредъка във високите технологии и др. Семинарът предостави възможност за обмяна на опит и идеи и с представители от други 12 държави от няколко континента. В допълнение към академичната част в периода от 15 до 18 април бе включено и пътуване до Шанхай. С него бе осигурена програма от посещения на ключови индустриални и технологични обекти като COMAC, Shanghai Tissuebank Biotechnology Co. Ltd и високотехнологичния парк Zhangjiang AI Robot Valley, с което участниците имаха възможност да се запознаят с напредъка в аерокосмическата дейност, биотехнологичното дело и роботиката като част от индустриалното и технологично развитие на съвременен Китай. На 19 април в Пекин се проведе посещение в международна правна кантора „King & Wood Mallesons“, което имаше за цел да демонстрира юридическата практика по осъществяването на инициативата „Един пояс, един път“ и даде възможност за обмяна на опит с поканените в събитието.  Семинарът предложи и културна програма, включваща посещение на Великата китайска стена, село в покрайнините на Шанхай и местни забележителности, което позволи на участниците да се потопят и в богатата история, битност и култура на страната.
През 2024 г. се задълбочи сътрудничеството между ИДП и Китайската академия за обществени науки (КАОН). В рамките на заключителния етап на съвместния проект между ИДП и Института за европейски изследвания при КАОН на тема „България и Китай в евроазиатските проекти за свързаност“ проф. И. Илиева и доц. М. Тиен посетиха Института за европейски изследвания на КАОН. В периода от  21 до 28 април 2024 г. бяха проведени следните срещи: на 23 април 2024 г.: среща на екипите по проекта заедно с ръководството на Института за европейски изследвания; на 24 април 2024 г.- посещение на Daxin Medical Device Park, Daxing International Hydrogene Energy Demonstration Zone, Beijing China-Japan Innovation and Cooperation Demonstration Zone; на 24 април 2024 г. – посещение на Beijing Jungcheng Industrial Investment Group; на 25 април 2024 г.  CICG Center for Europe and Asia (China Pictorial Publications). На 26 април 2024 г. проф. И. Илиева И доц. М. Тиен взеха участие в High Level Think Tank Symposium on China-Europe relations. Той беше открит от Председателя на Китайската академия за обществени науки  Gao Xiang, приветствие поднесе онлайн Хосе Луис Родригес Сапатеро – бивш министър-председател на Испания, лично приветствие г-н Grzegorz Kolodko – бивш министър-председател на Полша, Wu Hongbu- специален представител на Министерството на външните работи на КНР, Feng Zhonping – директор на ИЕС и др. Работата на симпозиума  протече в три паралелни панела: „Китайско-европейско икономическо сътрудничество“; „Взаимно усещане между Китай и Европа“ и „Как да насърчим  взаимното разбиране и  Китайско-европейските отношения в световния ред“. Проф. И. Илиева взе участие в панела „Китайско-европейско икономическо сътрудничество“ с доклад “The Initiative China – CEE and the EU: multilateralism v. Bilateralism v. Supranational regulation”. Доц. М. Тиен взе участие в панела „Взаимно усещане между Китай и Европа“ с доклад “Platforms for Cultural and Educational Exchange between China and Bulgaria in the field of Music”.
	В рамките на посещението в България на Чаба Асталош (Csaba Asztalos) – Председател на Румънския национален съвет за борба с дискриминацията в периода 9 – 12 юни 2024 г. се проведе среща за представяне  на Институтът за държавата. Румънският национален съвет за борба с дискриминацията е самостоятелен орган под парламентарен контрол за борба срещу дискриминацията в Румъния. В румънската делегация участваха Каталин Райу – държавен секретар и член на Управителния съвет на институцията, Кристина Влад- ръководител на служба „Съдебни спорове, правни въпроси и структури“, Адина Патрашку – директор на направление „Икономика, човешки ресурси и комуникации“ Кристиан Нуика  - ръководител на правния отдел,  Мариус Миродони – съветник „Служба комуникации, връзки с обществеността и управление на персонала“. На 11 юни 2024 г. проф. д-р И. Илиева представи структурата, дейността и постиженията на ИДП. В срещата взе участие и проф. д-р Н. Йонкова – зам.-директор на ИДП.
	На 16 септември 2024 г. представителна делегация от 20 съдии на Върховния административен съд и други инстанции на административните съдилища на Федерална република Германия, ръководена от д-р Нина Шмиц се срещнаха с ръководството, част от учените и докторантите в Института за държавата и правото при БАН. Срещата-дискусия беше по инициатива на германската страна и се проведе в зала „Иван Евстратиев Гешов“ в Администрацията на БАН.
Проф. д-р Ирена Илиева – директор на ИДП представи историята, дейността и постиженията на Института, след което в колегиална и интензивна дискусия на нашите гости беше представена експертната дейност в подпомагане на държавните институции и висши съдилища, актуални въпроси на административното правосъдие, конституционната и съдебна реформа и др. в България. В срещата участваха проф. д-р Надежда Йонкова – зам.-директор на ИДП, доц. д-р Петър Бончовски – научен секретар, проф. д-р Дарина Зиновиева, проф. д-р Веселина Канатова-Бучкова, доц. д-р Мариана Тиен, гл. ас. д-р Огнян Велев и докторанти от секцията по Публичноправни науки.
	На 8 и 9 октомври 2024 г.  проф. Бертил Котие – председател на Европейската комисия срещу  расизма  и нетолерантността беше на посещение в България, в рамките на което посети Комисията за защита от дискриминация и Института за държавата и правото. Проф. д-р И. Илиева взе участие в срещата, проведена в Комисията за защита от дискриминация на 8 октомври 2024 г. от страна на КЗД в нея участваха доц. д-р Ана Джумалиева – председател на КЗД, София Йовчева – член на КЗД, Златина Дукова – член на КЗД, проф. д-р Надежда Йонкова – зам.-директор на ИДП и главен секретар на КЗД, Свилена Иванова – началник на отдел „Специализирано производство“ и Кирил Станков – главен специалист в отдел АПМС. 
На 9 октомври 2024 г. проф. Бертил Котие – председател на Европейската комисия срещу расизма  и нетолерантността на Съвета на Европа посети  Института за държавата и правото. Проф. д-р Ирена Илиева – директор на ИДП представи пред госта мисията, целите и дейността на института. Проф. Б. Котие прояви голям  интерес към научните изследвания на учените, включително към обучението на докторантите. Той разказа за работата на Европейската комисия срещу расизма и нетолерантността. В срещата участваха проф. д-р Н. Йонкова – зам. директор на ИДП, доц. д-р П. Бончовски – научен секретар, доц. д-р М. Тиен, младите  учени –гл. ас. д-р П. Топуров и гл. ас. д-р Георги Бакьов, както и докторанти.	
	На 7 юни 2024 г. се сключи Меморандум  за разбирателство между Центъра за малцинствени изследвания на Университета Сейт Ендрюс – Шотландия (University of St Andrews,[footnoteRef:1] Scotland (“St Andrews”) и института за държавата и правото. Той представлява рамково споразумение за установяване и развиване на академични контакти чрез извършване на изследвания, споделяне на идеи и учебни практики и насърчаване на устойчиви академични дейности. Предвидените дейности са: съвместни изследвания, съвместни публикации, установяване на  мрежи, провеждане на семинари, кръгли маси и конференции, обучение на докторанти  и пост-докторанти, както и други дейности, за които страните постигнат съгласие. [1:  The University of St Andrews is a charity registered in Scotland, No: SCO13532] 

През изминалата година успяхме да подновим някои споразумения по програма  „Еразъм  Плюс“. В  момента действащи са споразуменията за обмен на учени и докторанти по програма „Еразъм+“ с Университета в Болоня, с Университета „Ян Кохановски“ в Килце. 
Беше сключено ново споразумения с Юридическия факултет на Букурещкия университет – Румъния, което също  е действащо.
В ход на сключване са споразумения с Университета на Варшава (Полша), с Университета в Залцбург (Австрия) и с Университета Vytautas Magnus University в Каунас (Литва).
4. УЧАСТИЕ В ПОДГОТОВКАТА НА СПЕЦИАЛИСТИ
	Отчет за  работата с докторантите и проведените процедури за придобиване на научни степени и за заемане на академични длъжности в ИДП през 2023 г.
I. През 2024 г. на осем докторанти бе присъдена образователната и научна степен „доктор“ от научни журита на ИДП след успешни публични защити на дисертации:
-  Александра Нанова – задочен докторант по докторска програма „Наказателен процес“;
- Анна Адамова – задочен докторант по докторска програма „Конституционно право на Р България“;
- Пирин Соколов – задочен докторант по докторска програма „Правна социология. Правна информатика“;
- Мария Овсепян – докторант в самостоятелна форма на обучение по докторска програма „Правна социология. Правна информатика“;
- Деница Александрова-Митрова – докторант в самостоятелна форма на обучение по докторска програма „Административно право и административен процес“;
- Спас Спасов – редовен докторант по докторска програма „Административно право и административен процес“;
- Йорданка Николова – задочен докторант по докторска програма „Гражданско и семейно право“;
- Христо Кутиев – задочен докторант по докторска програма „Наказателен процес“.
Одобрено е научно жури за провеждане на защита на дисертационен труд на един докторант:
- Елка Пороминска - докторант в самостоятелна форма на обучение по докторска програма „Гражданско и семейно право“.
II. Докторантски въпроси
През 2024 г. беше проведен един конкурс за прием на докторанти:
- един за редовен прием за уч. 2024/2025 г., обявен в ДВ, бр. 67/09.08.2024 г.
През 2024 г. Научният съвет одобри заявките за откриване на конкурс за редовен прием на докторанти за учебната 2024/2025 г. по 9 научни специалности. Одобрени са въпросниците за конкурсните изпити за редовния прием за 2024/2025 г. по 9 научни специалности.
Одобрени са комисиите за провеждане на изпитите за редовния прием за докторанти за учебната 2024/2025 г. 
На редовния прием за 2024/2025 г. бяха одобрени за обучение 6 кандидат-докторанти. Един от тях е зачислен, считано от 01.01.2025 г., а останалите ще бъдат предложени на НС за зачисляване през януари 2025 г.
През 2024 г. са зачислени двама докторанти в самостоятелна форма на обучение като един от тях е зачислен считано от 01.01.2025 г. 
Научния съвет на ИДП взе решения за удължаване на срока на докторантурата на петима докторанти (трима в редовна форма на обучение и двама в задочна форма на обучение) и за прекъсване на обучението на двама докторанти (един в редовна форма и един в задочна форма на обучение). 
През тази година шестима докторанти са отчислени с право на защита, а един без право на защита. 
Всички действащи докторанти са регистрирани в новата платформа на НАЦИД https://regstudents.nacid.bg. Съгласно тази регистрация в ИДП действащи са общо 48 докторанти, като от тях 24 са в задочна форма на обучение, 20 в редовна, а 4 са на самостоятелна подготовка. Институтът за държавата и правото продължава да е на едно от първите места в структурата на БАН по брой обучавани докторанти.

5. ИНОВАЦИОННА ДЕЙНОСТ НА ЗВЕНОТО
Не е в тематиката на звеното. Същевременно един учен от звеното е с пряка ангажираност по тематиката – член е на Управителния съвет на Националния иновационен фонд и също така е член на Инвестиционния комитет към Европейския инвестиционен фонд. 
6. СТОПАНСКА ДЕЙНОСТ НА ЗВЕНОТО
ИДП не извършва стопанска дейност.
7. КРАТЪК АНАЛИЗ НА ФИНАНСОВОТО СЪСТОЯНИЕ НА ЗВЕНОТО
Бюджетът на ИДП БАН се формира от субсидия и собствени приходи.
Съгласно Решение на ОС на БАН от 01.04.2024 г. (Протокол №59) бюджетната субсидия на ИДП БАН е утвърдена съгласно диференцирано разпределение между звената на БАН на база заети щатни бройки и средни работни заплати по категории персонал, утвърдени от ОС на БАН, средства за 3 % свободни щатни бройки (1.14 бр.) по средна основна работна заплата за БАН в размер на 1454.25 лв. и планова численост от 16.88 бр. редовни докторанти и 24.5 бр. задочни докторанти като за поредна година през 2024 г. ИДП БАН получи и допълнителна субсидия за издръжка на докторантите в размер на 45 455 лв. (след приспадане на неизразходваната сума за 2023 г. в размер на 12 161 лв.)
Утвърдената субсидия на ИДП БАН за 2024 г. е в размер на 1 558 941 лв. Тя е формирана от три компонента и централизирана сума за стипендии на редовни докторанти и издръжка на редовни и задочни докторанти:
Компонент 1  				1 185 656 лв.;
Компонент 2 общо:  				   157 285 лв.;
В т.ч.:
Капацитет			  		134 689лв. 
Публикации, цитати, 
Привлечени средства и дейности		  22 596 лв.
Компонент 3       		   		    4 626 лв.
Централизирани средства     		211 955 лв.
Удържана сума за лицензии		   (-) 581 лв..
След първоначално утвърдената субсидия за 2024 г. в размер на размер на 1 558 941 лв. е получена до момента с решение на IX Общото събрание на БАН от 18.11.2024 г. корекция към 30.09.2024 г. в увеличение в общ размер от 311 459 лв., от които 248 771 лв. за увеличаване на възнагражденията на академичния състав и на лицата по чл. 53, ал.1 от Закона за висшето образование на основание ПМС № 273/05.08.2024 г. , 32 688 лв. за увеличаване на размера на стипендиите на редовните докторанти на основание ПМС 293/14.08.2024 г. от 1000 лв. на 1217 лв., считано от 01.04.2024 г. и 30 000 лв. корекция за стипендии на редовни докторанти.
Допълнително като трансфер от БАН са предоставени до момента и 5 909 лв., от които 2 845 лв. за провеждане на процедури за придобиване на научни степени и заемане на академични длъжности, 2864 лв. за такса битови отпадъци и данък недвижимо имущество и 200 лв. трансфер за награда „Марин Дринов“.
Очаква се и допълнителна корекция на бюджета за 2024 г. или трансфер  в размер на  4 121 лв., от които 3 360 лв. за провеждане на процедури за придобиване на научни степени и заемане на академични длъжности и 761 лв. за изплатени обезщетения по чл. 224 от КТ .
До момента утвърдената бюджетна субсидия на ИДП БАН за 2024 г. възлиза на 1 870 400 лв., което представлява 96 % от общите постъпили по бюджета на института средства за 2024 г. Останалите 4 % са собствени привлечени средства.



	7.1
	Преходни остатъци от 2023 г. 
	120 924
	

	
	
	
	

	7.2
	Приходи общо
	Стойност в лв.
	Отн. дял %

	
	
	1 942 904
	

	7.2.1.
	Бюджетна субсидия 
	1 870 400
	96.27

	7.2.2.
	Собствени приходи 
	72 504
	3.73

	 
	 

	7.2.2.1
	Трансфер от БАН по  Програма за подпомагане на младите учени и постдокторанти 
	36 000
	49.65

	7.2.2.2
	Трансфер по ННП Критични и стратегически суровини за зелен преход и устойчиво развитие 
	14 179
	19.56

	7.2.2.3
	Приходи от такси на докторанти и такси конкурси 
	13 340
	18.40

	7.2.2.4
	Други (CEEOL, Научни трудове, Сборници от конференция, научно жури)
	4 516
	6.23

	7.2.2.5
	Трансфер по ННП Сигурност и отбрана 
	3 122
	4.31

	7.2.2.6
	Приходи от конференции 
	880
	1.21

	7.2.2.7
	Приходи от списание Правна мисъл 
	467
	0.64

	 
	 
	 
	 

	7.3
	Разходи общо
	Стойност в лв.
	Отн. дял %

	
	
	1 922 075
	 

	7.3.1
	Заплати и други възнаграждения и плащания за персонала  
	1 385 701
	72.09

	7.3.2
	Стипендии на редовни докторанти 
	229 188
	11.92

	7.3.3
	Задължителни осигурителни вноски от работодателя 
	202 740
	10.55

	7.3.4
	Печат на списание "Правна мисъл", печат на "Научни трудове", печат на "Сборник с доклади от конференция на докторанти", телефони, поддръжка и подобрения асансьор, абонамент абонатна станция, поддръжка техника, абонамент информационна система Апис, подновяване домейн, подновяване ел.  подпис, езикови курсове докторанти, такси правоучастия, актуализация ПП, абонамент Zoom, техническо обслужване пожарогасители, дезинсекция и дезинфекция на сграда, почистващи и дезинфекциращи материали, канцеларски материали, материали за ремонт на помещения и др. за издръжка на института и докторантите 
	47 943
	2.49

	7.3.5
	Хонорари на членове на научно жури за защита на дисертационни трудове за придобиване на научни степени  заемане на академични длъжности; хонорари на научни консултанти на докторанти в самостоятелна форма на обучение в размер на 1/2 от заплатената такса за обучение; хонорари научни ръководители на докторанти, хонорари сп. "Правна мисъл", хонорари "Научни трудове", граждански договори за страниране и редактиране на издания, възнаграждения за изпълнение на проект по ННП Сигурност и отбрана и др. 
	16 568
	0.86

	7.3.6
	Командировки в чужбина и страната  
	14 194
	0.74

	7.3.7
	Разходи за ел. енергия, топлоенергия, вода 
	7 639
	0.40

	7.3.8
	Придобиване на ДМА и НДА 
	6 917
	0.36

	7.3.9
	Учебни и научно-изследователски разходи и книги за библиотеките 
	5 645
	0.29

	7.3.10
	Такса битови отпадъци и данък върху недвижимо имущество 
	5 540
	0.29

	
	
	
	

	7.4
	Трансфери от БАН  за такса битови отпадъци, процедури и награда
	5909
	

	
	
	
	

	7.5
	Остатъци общо към 31.12.2024 г.
	147 662
	



С най-голям относителен дял в общия размер на разходите за отчетния период са разходите за заплати и други възнаграждения за персонала – 72%.
С бюджетната субсидия за 2024 г. са обезпечени следните приоритетни разходи в общ размер от 1 850 300 лв. .– заплати и др. възнаграждения, както и допълнителните възнаграждения по К2, осигурителни вноски от работодател, болнични за сметка на работодател, обезщетения по КСО, стипендии на редовни докторанти и целеви разходи за издръжката на редовни и задочни докторанти, както и режийни разходи за издръжка на института – ел. енергия, топлоенергия, вода, телефони, поддръжка асансьор и абонатна станция, поддръжка и обслужване на техника, аварийни ремонти по сградата, абонамент информационна система Апис, абонамент библиотека, абонамент Zoom, подновяване домейн, подновяване ел. подпис, актуализация на програмни продукти, техническо обслужване пожарогасители, дезинсекция и дезинфекция на сграда, почистващи и дезинфекциращи материали, както и осигуряване на лични предпазни средства и др.
Към момента финансовата 2024 година за ИДП БАН приключва с преходен остатък от 147 662 лв., от които 22 964 лв. остатък от бюджетна субсидия и 124 698 лв. собствени средства.
Очакваме и като допълнителен трансфер или корекция сума в размер на 4 121 лв. за провеждане на процедури за придобиване на научни степени и заемане на академични длъжности и за изплатени обезщетения по чл. 224 от КТ 
Неизразходваните средства от субсидията за издръжката на докторантите за 2024 г. в размер на около 14 хил. лв. ще бъдат удържани от полагаемата за докторанти субсидия за 2025 г. /ако има такава/ или върнати към БАН по решение на БАН Администрация.
Към 31.12.2024 г. институтът няма неразплатени задължения към доставчици и други кредитори.

8. ИЗДАТЕЛСКА И ИНФОРМАЦИОННА ДЕЙНОСТ НА ЗВЕНОТО

8.1. Списание „Правна мисъл“, София, Българска академия на науките, Институт за държавата и правото, 2024 (под печат), цена 8 лв.
През 2024 г. ИДП подготви за издаване и е под печат 1 бр. на сп. „Правна мисъл“. Абонатите на списанието през изминалата година бяха 142. В посочения брой абонати се включват всички, направили както годишен, така и полугодишен абонамент, както и онези, които са закупили отделни броеве за 2024 г. В посочения брой не са включени абонатите, платили отделни статии в онлайн библиотеката CEEOL. Данните за онлайн абонаментите ще получим през месец март 2025 г.
	8.2. „Научни трудове на Института за държавата и правото, том XXIII“. София, Българска академия на науките, Институт за държавата и правото, 2024, цена 12 лв.
През 2024 г. излезе от печат том XXIII на сборника „Научни трудове на Института за държавата и правото“, съдържащ 7 студии, от които всички са на учени от ИДП по актуални и значими теми в различни отрасли на правото. Обемът на том XXII е 396 страници (с 132 страници по-голям от том XXII, 2023). Докладите от сборника бяха качени в базата данни за литература в Централна и Източна Европа – CEEOL (Central Eastern European Online Library – ceeol.com). 
Съдържанията на всички сборници от поредицата Научни трудове на ИДП, както и на сп. Правна мисъл за 2024 година бяха качени в интернет страницата на ИДП.
8.3. „Сборник с доклади от XI национална конференция на докторантите в областта на правните науки“. София, Българска академия на науките, Институт за държавата и правото, 2024, цена 12 лв.
През 2024 г. излезе от печат том XII на „Сборник с доклади от XII национална конференция на докторантите в областта на правните науки“, съдържащ 30 статии, от които има на докторанти и постдокторанти от ИДП, както и от други висши учебни заведения като СУ, ПУ, ВСУ, ЮЗУ, НБУ, УНСС. Редакционният съвет на сборника: проф. д-р Ирена Илиева, директор на ИДП – БАН, проф. Надежда Йонкова, доц. д-р Петър Бончовски, доц. д-р Екатерина Салкова. Сборникът е с обем от 322 страници. 
8.4. РЕФОРМАТА на защитата от домашно насилие. Сборник с доклади от научната конференция, 22. ноем. 2023 г. София, Българска академия на науките, Институт за държавата и правото, 2024.
През 2024 г. беше издаден сборникът „РЕФОРМАТА на защитата от домашно насилие“ печатно и електронно, ISBN: 978-954-9583-44-1. ISBN (c-book): 978-954-9583-45-8. Изданието е депозирано в НБКМ, Cobiss ID=69215240. Сборникът съдържа 24 статии. Редакционна колегия на сборника: проф. Ирена Илиева, доц. Велина Тодорова, доц. Петър Бончовски, доц. Николай Колев, гл. ас. Атанас Блидов, гл. ас. Петър Топуров. Сборникът е с обем от 346 с., в тираж от 50 бр., раздадени са по 1 бр. на всеки автор.
8.5. Библиотечен фонд
В края на месец декември 2024 г. библиотеката на ИДП разполага с 36133 тома библиотечни материали, от които – 21762 тома книги, 14362 тома периодични издания и 9 бр. специални издания (CD).
Ръководството на ИДП осигури средствата за абонамент на български юридически списания за 2024 г., на стойност – 616.00 лв. Общо през 2024 г. в библиотеката са постъпили 99 тома  библиотечни документи, от които 57 тома книги и 42 тома периодични издания. Получени чрез книгообмен са – 62 тома, от дарения (чрез Централна библиотека на БАН) – 19 тома, депозит 1 том и академични издания – 17 тома.
Получаваните текущи периодични издания през годината са 13 заглавия (в т. ч. 6 поредици ).
Изразходваната сума за нова литература през 2024 г. е 6587,51 лв., от които – за книги – 4525,51 лв., за списания и поредици – 2062,00 лв.
През 2024 г. са постъпили дарения от: проф И. Илиева, проф. Иван Стоянов, проф. В. Стоянов, проф. Г. Пенчев, проф. Веселина Манева доц. Е. Касева, акад. Иван Попчев и др;  и от държавни институции като:  Икономически Университет – Варна, Пловдивски университет, СУ „Св. Климент Охридски“, Висше училище по сигурност и икономика, издателство Сиела и др. Всички дарения  са описани в Книга на дарителите на библиотеката. Изказвам искрена благодарност на дарителите на библиотеката.
През месец януари 2024 г. беше извършена частична инвентаризация на 10% от библиотечния фонд. Проверката включваше преглеждане „de visu” на 3603 тома библиотечни документи, подпечатването им и сверяване със служебния топографски каталог. Инвентаризацията приключи в срок, въпреки неблагоприятните условия в книгохранилището. След проверката на фонда работата с читатели на библиотеката беше възстановена.
През 2024 г. ползваната литература в библиотеката е 1975 тома. Направени са 68 библиографски справки.
Голяма част от библиотечния фонд се ползва извън библиотеката като се следи за спазване на срока за връщане на библиотечните документи. 
В библиотеката се актуализират и поддържат читателските (азбучни и систематични) каталози на книги и поредици, както и служебен топографски каталог.
По ретроконверсията на библиотечния фонд са обработени 150 тома.


9. ИНФОРМАЦИЯ ЗА НАУЧНИЯ СЪВЕТ НА ЗВЕНОТО
Списъчен състав с посочена основна месторабота, дата на избиране на съвета и промени в състава му след избора.
Членове на Научния съвет (избран на 14.11.2019 г. от ОСУ на ИДП, мандатът започва от 24.11.2019 г.):
1. Доц. д-р Николай Колев, НБУ – председател
2. Доц. д-р Андрей Александов, ИДП при БАН – зам.-председател
3. Доц. д-р Тодор Кобуров, ИДП-БАН – секретар
4. Проф. д-р Веселина Канатова-Бучкова, ИДП при БАН
5. Проф. д-р Гергана Маринова, ИДП при БАН
6. Проф. д-р Дарина Зиновиева, ИДП при БАН
7. Проф. д-р Диана Ковачева, ИДП при БАН
8. Проф. д-р Ирена Илиева, ИДП при БАН
9. Проф. д-р Надежда Йонкова, ИДП при БАН
10. Проф. д-р Поля Голева, ИДП при БАН
	11. Доц. д-р Велина Тодорова, ИДП при БАН
12. Доц. д-р Екатерина Салкова, ИДП при БАН
	13. Доц. д-р Иван Петров Видолов, Академия на МВР
14. Доц. д-р Мариана Тиен, ИДП при БАН
15. Доц. д-р Петър Бончовски, ИДП при БАН

10. КОПИЕ ОТ ПРАВИЛНИКА ЗА РАБОТА НА ЗВЕНОТО
Линк: https://ipn-bg.org/media/dokumenti/zakoni_dokturanturi/Pravilnik_za_ustr._i_deinostta_IDP_final_m.12-2017.pdf 

11. СПИСЪК НА ИЗПОЛЗВАНИТЕ В ОТЧЕТА И ПРИЛОЖЕНИЯТА КЪМ НЕГО СЪКРАЩЕНИЯ
БАК – Българска асоциация по криминология
БСУ – Бургаски свободен университет
ГПН – Гражданскоправни науки
ЕС – Европейски съюз
ИДП – Институт за държавата и правото
МПН – Международноправни науки
МвнР – Министерство на външните работи
МП – Министерство на правосъдието
НПН – Наказателноправни науки
НС – Научен съвет
ОСУ – Общо събрание на учените
ПУ – Пловдивски университет
ППН – Публичноправни науки
РУ – Русенски университет
СУ – Софийски университет
УНСС – Университет за национално и световно стопанство
ЮЗУ – Югозападен университет
ЮФ – Юридически факултет
НИД – Научноизследователска дейност

Относителен дял на бюджетната субсидия и собствените приходи спрямо общия размер на постъпилите средства в ИДП БАН за 2024 година
1 870 400 лв.; 96%
72 504 лв.; 4%

Бюджетна субсидия -1 870 400 лв.	Собствени приходи - 72 504 лв.	1870400	72504	Бюджетна субсидия -1 870 400 лв.	Собствени приходи - 72 504 лв.	96.2682664712204	3.7317335287796003	

Структура на приходите на ИДП БАН към 31.12.2024 година  по източници на финансиране









Трансфер от БАН по  Програма за подпомагане на младите учени и постдокторанти - 36 000 лв.	Трансфер по ННП Критични и стратегически суровини за зелен преход и устойчиво развитие - 14 179 лв.	Приходи от такси на докторанти и такси конкурси - 13 340 лв.	Други ( CEEOL, Научни трудове, Сборници от конференция, научно жури) - 4 516  лв.	Трансфер по  ННП Сигурност и отбрана - 3122 лв.	Приходи от конференции - 880 лв.	Приходи от списание Правна мисъл - 467 лв.	36000	14179	13340	4516	3122	880	467	
Трансфер от БАН по  Програма за подпомагане на младите учени и постдокторанти - 36 000 лв.	Трансфер по ННП Критични и стратегически суровини за зелен преход и устойчиво развитие - 14 179 лв.	Приходи от такси на докторанти и такси конкурси - 13 340 лв.	Други ( CEEOL, Научни трудове, Сборници от конференция, научно жури) - 4 516  лв.	Трансфер по  ННП Сигурност и отбрана - 3122 лв.	Приходи от конференции - 880 лв.	Приходи от списание Правна мисъл - 467 лв.	49.652432969215496	19.556162418625178	18.398984883592629	6.2286218691382542	4.3059693258302989	1.2137261392474898	0.64410239435065653	

